**Likumprojekta „Grozījumi Azartspēļu un izložu likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016.gada 2.augusta sēdes protokola Nr.38 49.§ “Informatīvais ziņojums “Par iespējām palielināt ieņēmumus”” 2.1.apakšpunkts.Ministru kabineta 2016.gada 18.augusta sēdes protokola Nr.41 5.§ “Informatīvais ziņojums “Par priekšlikumiem valsts budžeta ieņēmumiem un izdevumiem 2017.gadam un ietvaram 2017.-2019.gadam”” 8.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *1) Azartspēļu un izložu likuma 1.pants 6.punkts, X.nodaļa (74.-80.pants)*Valsts akciju sabiedrība “Latvijas Loto” (turpmāk – VAS “Latvijas Loto”) organizē valsts mēroga izlozes Latvijas teritorijā. Atbilstoši Azartspēļu un izložu likuma 63.panta pirmajai daļai, VAS “Latvijas Loto” ir vienīgā valsts kapitālsabiedrībā, kura drīkst organizēt valsts mēroga izlozes (arī momentloterijas) Latvijas teritorijā. VAS “Latvijas Loto” vēlas paplašināt savu piedāvāto izložu (arī momentloteriju) sortimentu, piedāvājot interaktīvas izlozes. Ieviešot interaktīvās izlozes, VAS “Latvijas Loto” varētu piedāvāt jaunus un mūsdienīgus produktus izložu un mometloteriju jomā, radot alternatīvu nelegālo izložu piedāvājumam.Likumprojekts “Grozījumi Azartspēļu un izložu likumā” (turpmāk – Likumprojekts) paredz noteikt šādu interaktīvo izložu organizēšanas regulējumu:* interaktīvo izložu definīcija;
* interaktīvo izložu organizēšanas licences saņemšana;
* gadījumi, kad ir atteikums izsniegt interaktīvo izložu organizēšanas licenci;
* interaktīvo izložu organizēšanas licences anulēšana;
* interaktīvās izlozes noteikumos norādāmā informācija;
* par interaktīvo izložu organizēšanu atbildīgās personas noteikšana un interaktīvo izložu organizētāja pienākumi.

Likumprojektā 10.pantā tiek noteikts, ka Izložu un azartspēļu uzraudzības inspekcija lēmumu par licences izsniegšanu interaktīvo izložu organizēšanai vai atteikumu izsniegt šādu licenci pieņem 30 dienu laikā no iesnieguma saņemšanas dienas. Ja tiek pieprasītas papildu ziņas un dokumenti, tad Izložu un azartspēļu uzraudzības inspekcija pieņem iepriekš minēto lēmumu 30 dienu laikā no papildu ziņu un dokumentu saņemšanas dienas. Visā Azartspēļu un izložu likumā tiek norādīts, ka, lai saņemtu attiecīgu licenci (piem. azartspēļu vai izložu organizēšanai u.tml.), tiek norādīts laika posms “30 dienas”. Minētais laika posms “30 dienas” norādīts, lai azartspēļu un izložu organizētājam būtu skaidri izprotams termiņš, kādā laikā Izložu un azartspēļu uzraudzības inspekcija pieņems lēmumu, jo kalendārajā mēnesī dienu skaits var atšķirties (no 28 līdz 31 dienai). Tā kā pastāv iespēja, ka Izložu un azartspēļu uzraudzības inspekcija var pieprasīt papildu ziņas vai dokumentus no azartspēļu vai izložu organizētāja, lai varētu pieņemt atbilstošu lēmumu par licences izsniegšanu vai atteikumu izsniegt šādu licenci, tad visā Azartspēļu un izložu likumā tiek norādīts, ka Izložu un azartspēļu uzraudzības inspekcija pieņem iepriekš minēto lēmumu 30 dienu laikā no papildu ziņu un dokumentu saņemšanas dienas. Šī informācija ļauj azartspēļu vai izložu organizētājam viennozīmīgi (bez interpretācijas iespējām) prognozēt plānotā procesa virzības laiku, kādā termiņā tas saņems Izložu un azartspēļu uzraudzības inspekcijas lēmumu. *2) Azartspēļu un izložu likuma 2.panta trešā daļa.*Likumprojektā paredz veikt tehnisku precizējumu, aktualizējot informāciju par normatīvajiem aktiem – aizstājot atsauci uz spēkā neesošu likumu “Par noziedzīgi iegūtu līdzekļu legalizācijas novēršanu” ar atsauci uz spēkā esošo Noziedzīgi iegūtu līdzekļu legalizācijas un terorisma finansēšanas novēršanas likumu.*3) Azartspēļu un izložu likuma 4.panta otrā daļa.*Azartspēļu organizētājam, lai varētu ekspluatēt jaunu azartspēļu automātu, saskaņā ar Azartspēļu un izložu likuma 4.panta otro daļu ir jāveic šī automāta reģistrācija Izložu un azartspēļu uzraudzības inspekcijā. Ņemot vērā, ka jaunu azartspēļu automātu iegāde ļauj azartspēļu organizētājiem piedāvāt plašākas iespējas saviem klientiem un, lai ieviestu daļēju pašfinansējošu nozares uzraudzības modeli azartspēļu organizēšanas jomā, tiek plānots, ka no 2017.gada 1.janvāra Izložu un azartspēļu uzraudzības inspekcija sniegs maksas pakalpojumu – azartspēļu automātu un iekārtu reģistrācijas numuru izsniegšana. Likumprojekts paredz noteikt, ka reģistrācijas numura izsniegšana azartspēļu automātam un iekārtai ir maksas pakalpojums, kuru nodrošina Izložu un azartspēļu uzraudzības inspekcija. Likumprojektā iekļauts pilnvarojums jaunu Ministru kabineta noteikumu izstrādei, kuros tiks noteikts maksas pakalpojuma apmērs un samaksas kārtība.*4) Azartspēļu un izložu likuma 11.panta 1., 2. un 5.punkts un 17.panta otrās daļa 1.,2., 3. un 4.punkts.* Azartspēļu un izložu likumā ir noteikts, ka azartspēļu organizētājam, iesniedzot iesniegumu azartspēļu organizēšanas licences saņemšanai (11.pants) vai azartspēļu organizēšanas licences pārreģistrācijai (17.pants), ir jāpievieno papildu dokumenti attiecībā uz tā darbību (gada pārskats, kapitālsabiedrības kredītsaistības, kapitālsabiedrības attīstības plāns nākamajam darbības gadam u.c. dokumenti). Lai samazinātu administratīvo slogu azartspēļu organizētājiem, Likumprojekts paredz aktualizēt Azartspēļu un izložu likuma 11. un 17.pantā pieprasīto papildu dokumentu skaitu un izslēgt tos dokumentus (informācija par kapitālsabiedrības pamatkapitālu, tā dalībniekiem un akcionāriem, gada pārskats), kurus Izložu un azartspēļu uzraudzības inspekcija var saņemt no citām iestādēm. *5) Azartspēļu un izložu likuma 11.panta 1.punkts, 17.panta otrās daļas 1.punkts un 84.panta pirmā daļa.*Azartspēļu un izložu likums paredz, ka azartspēļu un izložu organizētājiem ir jāiesniedz gada pārskats gan Izložu un azartspēļu uzraudzības inspekcijā, gan Valsts ieņēmumu dienestā. Likumprojekts paredz izslēgt normas attiecībā uz gada pārskata iesniegšanu Izložu un azartspēļu uzraudzības inspekcijā, lai samazinātu administratīvo slogu azartspēļu un izložu organizētājiem, jo gada pārskats ir jāiesniedz divās iestādēs. Izložu un azartspēļu uzraudzības inspekcija varēs saņemt attiecīgo gada pārskatu no Valsts ieņēmumu dienesta elektroniskā veidā.*6) Azartspēļu un izložu likuma 47.panta trešā daļa.*Azartspēļu un izložu likuma 47.panta trešajā daļā ir noteikts, ka Ministru kabinets apstiprina to neatkarīgo un starptautiski atzīto laboratoriju sarakstu, kuras var sniegt atzinumu par interaktīvo azartspēļu organizēšanā izmantojamām programmām (Ministru kabineta 2006.gada 7.februāra noteikumi Nr.113 “Noteikumi par neatkarīgām un starptautiski atzītām laboratorijām atzinumu sniegšanai par interaktīvo azartspēļu organizēšanā izmantojamām programmām”). Eiropas Savienības politika neļauj noteikt ierobežojumus preču un pakalpojumu brīvai kustībai harmonizētā jomā, šajā gadījumā azartspēļu organizēšanā izmantojamās spēles programmu un azartspēļu automātu testēšanā. Ņemot vērā iepriekš minēto, Likumprojekts paredz izslēgt šo normu par Ministru kabineta apstiprināto neatkarīgo un starptautiski atzīto laboratoriju sarakstu. Tādejādi jebkura sertifikācijas iestāde, kas atbilst Ministru kabineta 2007.gada 20.novembra noteikumu Nr.786 “Azartspēļu automāta, iekārtas un azartspēļu automāta spēles programmas atbilstības sertifikātā iekļaujamā informācija” (izdoti saskaņā ar Azartspēļu un izložu likuma 4.panta septīto daļu) 3.punkta (attiecībā uz azartspēļu automātu testēšanu) vai 7.punkta (attiecībā uz azartspēļu organizēšanā izmantojamām spēles programmām) prasībām, var veikt azartspēļu automāta vai azartspēļu organizēšanā izmantojamās spēles programmas atbilstības pārbaudi.*7) Azartspēļu un izložu likuma 83.pants.*Azartspēļu un izložu likuma 83.pants nosaka Izložu un azartspēļu uzraudzības inspekcijas padomes izveidi un darbību. Izložu un azartspēļu uzraudzības inspekcijas padomei, saskaņā ar tās nolikumu, bija konsultatīvs raksturs un visiem pieņemtajiem lēmumiem bija rekomendējošs raksturs. Kopš 2006.gada ir būtiski uzlabojusies normatīvo aktu skaņošana ar nevalstiskajām organizācijām, kā rezultātā šobrīd visus ar azartspēļu un izložu nozari saistītos normatīvos aktus (grozījumi spēkā esošajos normatīvajos aktos un jaunu normatīvo aktu izstrāde) skaņo ar Latvijas Darba devēju konfederāciju. Vēsturiski Izložu un azartspēļu uzraudzības inspekcijas padome deva iespējas nevalstiskajām organizācijām izteikt savu viedokli par plānotajiem normatīvajiem aktiem azartspēļu un izložu jomā, kas šobrīd vairs nav aktuāls. Likumprojekts paredz izslēgt normu, kas nosaka Izložu un azartspēļu uzraudzības inspekcijas padomes izveidi un darbību, ņemot vērā, ka šī padome šobrīd nedarbojas un tās funkcijas jau tiek nodrošinātas ar esošo normatīvo aktu skaņošanas procesu, kad katrs izstrādātais normatīvais akts tiek skaņots gan ar valsts insitūcijām, gan ar nevalstiskajām organizācijām. |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecībā uz maksas pakalpojuma ieviešanu – kapitālsabiedrības, kas organizē azartspēles (kazino un spēļu zāles, kurās tiek izvietoti azartspēļu automāti). Šobrīd Latvijā ir 11 šādi azartspēļu organizētāji.Attiecībā uz iesnieguma azartspēļu organizēšanas licences saņemšanai vai azartspēļu organizēšanas licences pārreģistrācijai un tam pievienotajiem dokumentiem – kapitālsabiedrības, kas organizē azartspēles. Šobrīd Latvijā ir 15 azartspēļu organizētāji.Attiecībā uz gada pārskatu iesniegšanu – kapitālsabiedrības, kas organizē azartspēles un izlozes. Šobrīd Latvijā ir 15 azartspēļu organizētāji un VAS “Latvijas Loto”, kas organizē valsts mēroga izlozes.Attiecībā uz interaktīvo izložu organizēšanu – VAS “Latvijas Loto”. |
| 2. | Tiesiskā regulējuma ietekme uz tautsaimniecību un administratīvo slogu | Attiecībā uz maksas pakalpojuma ieviešanu – tiesiskā regulējuma ietekme uz tautsaimniecību un administratīvo slogu netiks mainīta, jo arī šobrīd azartspēļu organizētājiem, lai uzsāktu jauna azartspēļu automāta vai iekārtas ekspluatāciju, ir nepieciešams saņemt azartspēļu automāta vai iekārtas reģistrācijas numuru.Attiecībā uz iesnieguma azartspēļu organizēšanas licences saņemšanai vai azartspēļu organizēšanas licences pārreģistrācijai un tam pievienotajiem dokumentiem – samazināsies administratīvais slogs azartspēļu organizētājiem, jo tiks sašaurināts iesniedzamo dokumentu skaits.Attiecībā uz gada pārskata iesniegšanu – tiks samazināts administratīvais slogs azartspēļu organizētājiem un VAS “Latvijas Loto”, jo gada pārskatu no 2017.gada 1.janvāra būs jāiesniedz tikai Valsts ieņēmumu dienestā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 495 448 | 0 | **11 210** | **11 210** | **11 210** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 495 448 | 0 | **11 210** | **11 210** | **11 210** |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 495 448 | 0 | **11 210** | **11 210** | **11 210** |
| 2.1. valsts pamatbudžets | 495 448 | 0 | **11 210** | **11 210** | **11 210** |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Plānotā cena maksas pakalpojumam “Azartspēļu automātu un iekārtu reģistrācijas numura izsniegšana” ir 11,21 *euro* un plānotie ieņēmumi šim maksas pakalpojumam 2017.gadā un turpmākajos gados būtu 11 210 *euro* apmērā.Plānotie ieņēmumi par maksas pakalpojumiem ir aptuveni un to reālā izpilde (ienākumi valsts pamatbudžetā) var arī būt mazākā apmērā nekā plānots.Ieviešot minēto maksas pakalpojumu, Izložu un azartspēļu uzraudzības inspekcija varēs segt visas izmaksas, kas saistītas ar šī pakalpojuma sniegšanu, tādejādi finanšu resursus, kas iepriekš bija paredzēti Izložu un azartspēļu uzraudzības inspekcijas budžetā šīs darbības nodrošināšanai (azartspēļu automātu un iekārtu reģistrācijas numuru izsniegšana) tiks novirzīti Izložu un azartspēļu uzraudzības inspekcijas darbības nodrošināšanai – jaunās politikas iniciatīvas “Azartspēļu automātu saslēgšana vienotā tīklā” īstenošanai, t.sk. materiāltehniskā nodrošinājuma iegādei un turpmākai tā uzturēšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar Likumprojekta izstrādi tiks veikti grozījumi likumā “Par izložu un azartspēļu nodevu un nodokli”, lai pilnveidotu tiesisko regulējumu interaktīvajām izlozēm, nosakot jaunu izložu nodevas un izložu nodokļa objektu.Pēc Likumprojekta spēkā stāšanās tiks izstrādāts Ministru kabineta noteikumu projekts “Noteikumi par Izložu un azartspēļu uzraudzības inspekcijas sniegto maksas pakalpojumu cenrādi” un veikti grozījumi Ministru kabineta 2004.gada 25.marta noteikumos Nr.176 “Izložu un azartspēļu uzraudzības inspekcijas nolikums”.Līdz 2017.gada 1.maijam tiks veikti grozījumi:* Ministru kabineta 2006.gada 17.oktobra noteikumos Nr.853 “Kārtībā, kādā iesniedzama informācija par interaktīvo azartspēļu un izložu organizēšanas programmām, drošības un fizisko personu datu aizsardzības pasākumiem”, papildinot ar terminu “interaktīvās izlozes” un personas datu aizsardzības un drošības pasākumu nosacījumiem;
* Ministru kabineta 2006.gada 17.oktobra noteikumos Nr.854 “Interaktīvo azartspēļu spēlētāju reģistrācijas un identitātes pārbaudes kārtība”, papildinot ar terminu “interaktīvās izlozes” un spēlētāju reģistrācijas prasībām.

Līdz 2017.gada 1.septembrim tiks izstrādāti Likumprojekta 80.panta sestajā daļā noteiktie Ministru kabineta noteikumi par interaktīvo izložu programmas, kura izmantota interaktīvās izlozes organizēšanai, atbilstības pārskatā iekļaujamo informāciju. Sešu mēnešu laikā pēc Likumprojekta spēkā stāšanās tiks sagatavots normatīvais akts, lai atzītu Ministru kabineta 2006.gada 30.maija noteikumus Nr.430 “Izložu un azartspēļu uzraudzības padomes nolikums” par spēku zaudējušiem. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību aktu projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanai Likumprojekts publicēts Finanšu ministrijas mājaslapā “Sabiedrības līdzdalība”. |
| 2. | Sabiedrības līdzdalība projekta izstrādē | Likumprojekts saskaņots ar Latvijas Darba devēju konfederāciju, Latvijas Spēļu biznesa asociāciju un VAS “Latvijas Loto”. |
| 3. | Sabiedrības līdzdalības rezultāti | Tika vērtēti Latvijas Darba devēju konfederācijas, Latvijas Spēļu biznesa asociācijas un VAS “Latvijas Loto” priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti, par esošo funkciju veikšanu tiek piemērota samaksa (komersantam tiek sniegts maksas pakalpojums).Jaunu institūciju izveide, esošo institūciju likvidācija vai reorganizācija netiek paredzēta.Likumprojekts tiks realizēts, nepalielinot esošo darbinieku skaitu Izložu un azartspēļu uzraudzības inspekcijā. |
| 3. | Cita informācija | Nav. |

Finanšu ministres vietā –

Ministru prezidents M.Kučinskis

12.09.2016 11:50

2112

Finanšu ministrijas

Tiešo nodokļu departamenta

Uzņēmumu nodokļu un

starptautisko nodokļu jautājumu

nodaļas vecākā referente

L.Leite 67095672

Liga.Leite@fm.gov.lv